E 1913 e kejas gant Jean Arp e Zurich. E 1919 e savjont ar strollad arzourien anvet Artistes Radicaux. Ganto e oa ivez Alberto Giacometti. Kemer a reas perzh e ganedigezh dada e Zurich dar 5 a viz Chwevrer 1916, asambles gant Hugo Ball, Richard Huelsenbeck, Tristan Tzara, Jean Arp ha Sophie Taeuber. E 1922 e tistroas da Roumania hag e krouas ar gelaouenn Contimporanul. E 1941 ez eas da repuiñ e Tel Aviv hag e teuas da vezañ unan eus arzourien vrudetañ ar vro. Ur strollad anvet Dremmwelioù Nevez a grouas e 1953 war dismantroù Ein Hod (nepell eus Haifa). Eno ivez e sikouras staliañ ar mirdi dada, ur pennadig a-raok ma varvfe. Chom a reas tost ouzh Tristan Tzara betek fin e vuhez, ha meur a dresadenn hag a engravadur a savas evit skeudenniñ levrioù Tzara.